钦定古今图书集成/明伦汇编/官常典/第295卷 > 麻吉
## 钦定古今图书集成/明伦汇编/官常典/第295卷 > 麻吉

按《金史》本传：“麻吉，银术可之母弟也。年十五，隶军中。
从破高丽兵，下宁江州，平系辽女直，克黄龙府，皆身
先力战，以功为谋克。继领猛安，破奚兵千馀。自斡鲁
古攻下咸信、沈州及东京诸城，麻吉皆有功。都统杲
取中京，与稍合。胡拾答别降楚里迪部，屯兵高州，以
兵援蒙刮孛堇，大破敌兵，复败恩州兵五万人，讨平”
辽人聚中京山谷者，降三千馀人。战于高州境上，伏
矢射之中目，遂卒。麻吉大小三十馀战，所至皆捷。皇
统中，赠银青光禄大夫，谥毅敏。子《沃侧》。